किशोरियों को 9 माह से नहीं मिल रहा पोषाहार
प्रदेशके दस जिलों में राजीव गांधी किशोरी बालिका सशक्तिकरण योजना ‘सबला’ बंद होने से साढ़े 5 लाख किशोरियों को करीब 9 महीने से पूरक पोषाहार नहीं मिल रहा। वहीं महिला एवं बाल विकास विभाग की ओर से 23 जिलों में संचालित दूसरी योजना- ‘किशोरी शक्ति पोषाहार’ में हर आंगनबाड़ी केंद्र पर 11 से 18 साल तक की दो ही किशोरियों को पोषाहार देने के आदेश हैं। इससे आंगनबाड़ी संचालिकाएं इस असमंजस में हैं कि किन दो किशोरियों को पोषाहार दें क्योंकि वे सर्वे में तो सभी किशोरियों की रिपोर्ट भेजती हैं। ऐसे में उन्हें केंद्र पर आने वाली अन्य किशोरियों और उनके अभिभावकों के सवालों का सामना करना मुश्किल हो रहा है।
कितनों को पोषाहार
योजनासमय किशोरियां
सबलामार्च 2015 तक 569837
किशोरी शक्ति सितंबर 2015 तक 61090
यह थी ‘सबला’ योजना
भारतसरकार की ओर से 19 नवंबर 2010 को ‘राजीव गांधी किशोरी बालिका सशक्तिकरण योजना - ‘सबला’ देश के 200 जिलों में लागू की गई थी। राज्य में यह 10 जिलों- बीकानेर, बाड़मेर, बांसवाड़ा, भीलवाड़ा, डूंगरपुर, गंगानगर, जयपुर, जोधपुर, झालावाड़ और उदयपुर के 114 ब्लॉक में 24 जनवरी 2011 को शुरू की गई थी। इसमें 11 से 18 वर्ष की स्कूल जाने वाली, स्कूल बीच में छोड़ने वाली सभी बालिकाओं और 15 से 18 वर्ष की स्कूल जाने वाली सभी बालिकाओं के पोषण प्रावधान शामिल थे। इसकी विशेषता यह थी कि सभी किशोरियों के लिए गर्भवती धात्री महिलाओं के बराबर सप्ताह में 6 दिन पोषण दिया जाता था। पोषण प्रावधान के लिए प्रति बालिका प्रतिदिन 5 रु. व्यय करने का प्रावधान था। इसकी 50 प्रतिशत राशि भारत सरकार एवं 50 प्रतिशत राशि राज्य सरकार वहन करती थी।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva